
Tiltak for å øke andelen av kvinnelige professor II-stillinger 

Innledning

Universitetet i Tromsø ønsker å styrke kvinners stilling i fagmiljøene, og har iverksatt tiltak for å øke antallet kvinnelige professorer. Ett av disse tiltakene er å gi lønnstilskudd for kalling av kvinner i professor II-stillinger. Vi håper at denne typen tiltak også kan være med å bidra til at flere kvinnelige forskere ved universitetet intensiverer arbeidet med å kvalifisere seg til toppstillinger. I sak S 13-03 Tiltak for å øke andel av kvinnelige professorer og forslag til likestillingstiltak vedtok universitetsstyret følgende i punkt 4:

UiTø innfører et økonomisk incentiv for å få fakultetene/NFH til å kalle kvinner til professor II-stillinger, der det gis et lønnstilskudd på 100.000 kroner pr. stilling for inntil 5 stillinger pr. år. Varighet for hver tildeling skal være inntil 2 år. 

Øremerking av stillinger er ikke lenger mulig etter at ESA-domstolen slo fast at dette er i strid med EUs regler, og som Norge er bundet av gjennom EØS-avtalen. Derimot er det fortsatt mulig å kalle kvinner til stillinger, forutsatt at det ikke gjøres fordi de er kvinner, men fordi de er like godt kvalifisert på sitt fagområde som mannlige kolleger. 

Lønnstilskudd for støtte til 5 kvinnelige professor II-stillinger for perioden 01.09.2005 til 31.08.2007 ble lyst ut i brev av 31.05.2005 (vedlagt). Det er i alt kommet inn 20 søknader.

Søknader og prioriteringer fra enhetene

Det samfunnsvitenskapelige fakultet

	Fakultetets prioritering
	Navn 
	Institutt/fag
	Bedømt for professorkompetanse?

	1
	Professor Jorunn Møller
	Institutt for pedagogikk og lærerutdanning - Utdannings-/skoleledelse
	Ja

	2
	Professor Marianne Gullestad
	Visuelle kulturstudier - Tekst, film, foto
	Ja

	3
	Professor Gunnel Forsberg
	Institutt for planlegging og lokalsamfunnsforskning - Kulturgeografi
	Ja

	4
	Professor Ida Bull
	Institutt for historie - Lokalhistorie
	Ja

	Ikke prioritert
	Førsteamanuensis Joyce Green
	Institutt for statsvitenskap
	-

	Ikke prioritert
	Ikke spesifisert
	Institutt for sosialantropologi
	-


Det humanistiske fakultet

	Fakultetets prioritering
	Navn
	Institutt/fag
	Bedømt for professorkompetanse?

	1
	Lektor/PhD Kirsten Thisted
	Institutt for kultur og litteratur - Urfolkslitteratur
	Nei

	2
	Professor Laura A. Janda
	Institutt for språkvitenskap - Russisk


	Ja

	3
	Docent Anna Lena Lindberg
	Kunstvitenskap
	Ja


Det matematisk-naturvitenskapelige fakultet

	Fakultetets prioritering
	Navn
	Institutt/fag
	Bedømt for professorkompetanse?

	1
	Professor Claudia Riccardi
	Institutt for fysikk - Plasmafysikk 
	Ja


Det medisinske fakultet

	Fakultetets prioritering
	Navn
	Institutt/fag
	Bedømt for professorkompetanse?

	1
	Dr.med. Anna Luise Kirkengen
	Institutt for samfunnsmedisin  
	Nei


Norges fiskerihøgskole

	NFHs prioritering
	Navn
	Institutt/fag
	Bedømt for professorkompetanse?

	1
	Professor Susan S. Hanna
	Institutt for samfunns- og markedsfag - Fiskeri- og ressursforvaltning
	Ja

	2
	Professor Cathy Roheim
	Institutt for økonomi - Anvendt økonometri og metode


	Ja

	3
	Universitetslektor Karen Brunsø
	Institutt for samfunns- og markedsfag - Konsumentadferd
	Nei

	Etter frist
	Professor Cecilie Mauritzen
	Institutt for akvatisk biologi  - Fysisk Oseanografi
	Ja


Det juridiske fakultet

	Fakultetets prioritering
	Navn
	Institutt/fag
	Bedømt for professorkompetanse?

	1
	Professor Frances Elisabeth Olsen
	Rettsvitenskap
	Ja


Tromsø museum

	Museets prioritering
	Navn
	Institutt/fag
	Bedømt for professorkompetanse?

	1
	Professor Liv Borgen
	Botanikk
	Ja

	2
	Professor Dona Lee Davis
	Antropologi
	Ja


U-VETT

	Senterets prioritering
	Navn
	Institutt/fag
	Bedømt for professorkompetanse?

	1
	Professor Annette Lorentsen
	IKT i utdanning
	Ja

	2
	Professor Anne-Marie Støkken
	Regional utvikling og kontakt
	Ja


Grunnlag for universitetsdirektørens innstilling

Hensikten med tildeling av lønnsmidler til professor II-stillinger er å styrke kvinners stilling i fagmiljøene, da særlig på toppnivå der vi har forholdsvis få kvinnelige tilsatte. Flere kvinnelige ansatte i toppstillinger kan være med å påvirke kvinnelige forskere til å intensivere arbeidet med å kvalifisere seg for toppstillinger. Etter universitetsdirektørens mening må målet med denne ordningen være å rekruttere høyt kvalifiserte kandidater, og at det derfor må være et krav om professorkompetanse hos kandidatene. Forutsetningen for å kalle personer i toppstillinger er at vedkommende er vurdert professorkompetent. Tre av kandidatene som er prioritert fra enhetene, deriblant første prioritert fra Det humanistiske fakultet og eneste kandidat fra Det medisinske fakultet, er ikke bedømt for professorkompetanse. Kandidatene er derfor ikke innstilt.

Av utlysningsteksten (vedlagt) går det frem at hensikten med tiltaket er å øke antallet kvinner i toppstillinger, og at tilskudd ikke vil bli gitt til videreføring av professor II-stillinger der det allerede er kvinner engasjert. Kandidaten Roheim (NFH) ble tildelt midler gjennom denne ordningen i forrige utlysningsrunde, og er derfor ikke innstilt denne gangen.

Utlysningen ble ved en feiltakelse også sendt U-VETT. Senterets hovedoppgave er, i samarbeid med ulike fagmiljø, å koordinere og utvikle videreutdanningen ved institusjonen. Faglige stillinger tildeles ikke senteret. Kandidatene fra U-VETT er derfor ikke innstilt.
Av sak S 13-03 Tiltak for å øke andel av kvinnelige professorer og forslag til likestillingstiltak, der ordningen med støtte til kvinnelige professor II-stillinger ble etablert, går det frem at det gis tilskudd uavhengig av fagområder. Utover dette er det ikke definert klare kriterier for tildeling. 

I arbeidet med innstillingen har universitetsdirektøren lagt vekt på kandidatenes bakgrunn og potensial, med hensyn til faglig posisjon, nettverk og produktivitet. Også tidligere dokumentert samarbeid som har gitt resultater, for eksempel i form av effekt med hensyn til samarbeid med andre kvinner i vitenskapelige stillinger, er tillagt stor vekt. Felles for de innstilte kandidatene er dessuten at de:

· er ledende nasjonalt eller internasjonalt innenfor sitt fagfelt

· er bredt/tverrfaglig orientert

· innehar kompetanse som vil styrke miljøene

· har internasjonale nettverk 

· har bidratt tidligere i kvalifiseringsprosesser av vitenskapelige ansatte

De innstilte kandidatene er alle foreslått av miljøer som i dag har få kvinner i toppstillinger.

Universitetsdirektørens innstilling er gjort i samråd med rektor og prorektor.

Innstilling til vedtak:

Det gis lønnstilskudd på kr 100 000 i 2 år fra 01.09.2005 for tilsetting i professor II-stillinger til:

· Professor Jorunn Møller, Universitetet i Oslo til Institutt for pedagogikk og lærerutdanning

· Professor Claudia Riccardi, Universitetet i Milano til Institutt for fysikk

· Professor Laura A. Janda, University of North Carolina at Chapel Hill til Institutt for språkvitenskap

· Professor Susan S. Hanna, Oregon State University, Corvalis til Institutt for samfunns- og markedsfag

· Professor Professor Frances Elisabeth Olsen, University of Los Angeles til Det juridiske fakultet

Fakultetene følger ordinær tilsettingsprosess, det vil si at hver enkelt kalling må opp for tilsettingsutvalget.

Tromsø, 05.10.2005

